b"\n_START_ARTICLE_\nTerroir\n_START_PARAGRAPH_\nTerroir kommer fra ordet terre \xc2\xabland\xc2\xbb. Det er et opprinnelig fransk begrep i sammenheng med vin og andre landbruksprodukter, brukt for \xc3\xa5 betegne den spesielle karakter et steds eller omr\xc3\xa5dets geografi, geologi and klima tilf\xc3\xb8rer et landbruksprodukt. Begrepet har ingen gode oversettelser til norsk (eller de fleste andre spr\xc3\xa5k)._NEWLINE_Et sted eller omr\xc3\xa5de der det drives landbruk har samme jord, v\xc3\xa6rbetingelser, jordbruksteknikker og jordbrukstradisjoner som alle bidrar til de unike kvaliteter i et produkt, summen av effekter et lokalt milj\xc3\xb8 har p\xc3\xa5 den.\n_START_SECTION_\nAOC-systemet\n_START_PARAGRAPH_\nTerroir konseptet er sentral i det franske Appellation d'origine contr\xc3\xb4l\xc3\xa9e (AOC) systemet. Opprinnelig ble systemet skapt for \xc3\xa5 regulere vinproduksjonen. Senere har man utvidet AOC-systemet til \xc3\xa5 omfatte mange franske jordbruksprodukter som ost, olivenolje, skinke, lavendel med mer. Terroir baserer seg p\xc3\xa5 antakelsen at et produkt frembrakt av et spesifikt milj\xc3\xb8 ikke vil kunne produseres p\xc3\xa5 samme m\xc3\xa5te andre plasser og derfor m\xc3\xa5 beskyttes. Systemet ble opprettet i 1935 og forvaltes av Institut National des Appellations d'Origine (INAO).\n_START_SECTION_\nAndre land\n_START_PARAGRAPH_\nDet franske systemet har hjulpet \xc3\xa5 gj\xc3\xb8re AOC-produkter til merkevarer som er gjenkjennelige og har en sikret kvalitet. Det har f\xc3\xb8rt til at andre land har etterlignet systemet, s\xc3\xa6rlig for vin. For eksempel nevnes det italienske Denominazione di origine controllata-systemet eller det spanske Denominaci\xc3\xb3n de Origen. I EU har kvalitetsstandarten Quality Wine Produced in a Specific Region (QWPSR) v\xc3\xa6rt tuftet p\xc3\xa5 AOC-systemet."